b'\n_START_ARTICLE_\nInskripsyon sa \xc4\x90\xc3\xb4ng Y\xc3\xaan Ch\xc3\xa2u\n_START_PARAGRAPH_\nAng inskripsyon sa \xc4\x90\xc3\xb4ng Y\xc3\xaan Ch\xc3\xa2u ay isang inskripsyong Cham na nakasulat sa sulatang Lumang Timog Brahmi, na nakita noong 1936 sa \xc4\x90\xc3\xb4ng Y\xc3\xaan Ch\xc3\xa2u, sa hilagang-kanluran ng  Tr\xc3\xa0 Ki\xe1\xbb\x87u malapit sa kabisera ng Champa na Indrapura, sa bansang Vietnam. Ang inskripsyon ay nakasulat sa tuluyan, at ang pinakalumang dokumento ng wikang Cham, at inilalahad ang pag-iiral ng mga sinaunang paniniwala ng mga Cham ng kahariang Champa._NEWLINE_Ang wikang nasa inskripsyon ay mayroong mga pagkakatulad na balarila at bokabularyo sa Malay, ngunit may pagtatalo patungkol dito kung ang wikang ginamit ay Lumang Cham o Lumang Malay. Ang pagkakatulad ay hindi nakakagulat sapagkat ang dalawang wikang ito ay magkakaugnay sa loob ng pamilyang Awstronesyo.\n_START_SECTION_\nTeksto\n_START_PARAGRAPH_\nAng wika ng inskripsyon ay hindi malayo sa modernong Cham o Malay sa balarila o bokabularyo. Ang mga pagkakatulad nila ay ang pagkakagamit ng yang at ya, maging ang dengan at di, maging ang impluwensiyang Indiyano sa mga salitang Siddham, isang salitang nagbibigay kahulugan sa swerte; naga "dragon, ahas, naga"; svarggah "langit", paribhu "mang-insulto", naraka "impiyerno", at kulo "pamilya".'